###### 

###### ประกาศเทศบาลตำบลนาหนองทุ่ม

**เรื่อง นโยบายการบริหารทรัพยากรบุคคล  
ของเทศบาลตำบลนาหนองทุ่ม**

**--------------------------------------------**

เทศบาลตำบลนาหนองทุ่ม เป็นหน่วยงานของรัฐที่มีภารกิจในการส่งเสริมท้องถิ่นให้มีความเข้มแข็งในทุกด้าน เพื่อสามารถตอบสนองเจตนารมณ์ของประชาชนได้อย่างแท้จริง ซึ่งเป็นภารกิจที่มีความหลากหลายและครอบคลุมการดำเนินการในหลายด้าน โดยเฉพาะการบริหารทรัพยากรบุคคเป็นมิติอีกหนึ่งที่จะขาดการพัฒนาไม่ได้ และถือเป็นกลไกสำคัญในการผลักดันยุทธศาสตร์และพันธกิจให้ประสบความสำเร็จ และถือเป็นปัจจัยสำคัญที่จะทำให้ภารกิจขององค์กรปกครองส่วนท้องถิ่นสำเร็จลุล่วงไปได้ด้วยดี ตามวัตถุประสงค์ที่วางเอาไว้

ดังนั้น เพื่อให้การบริหารงานบุคคลของเทศบาลตำบลนาหนองทุ่ม เป็นไปด้วยความเรียบร้อย ประกอบกับการบริหารบุคคลของเทศบาลตำบลนาหนองทุ่ม มีการทำงานอย่างเป็นระบบและต่อเนื่อง จึงอาศัยอำนาจตามความในมาตรา 15 และมาตรา 23 วรรคท้าย แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 ประกาศนโยบายการบริหารงานด้านทรัพยากรบุคคล ของเทศบาลตำบลนาหนองทุ่ม ดังรายละเอียดแนบท้ายประกาศฉบับนี้

จึงประกาศมาเพื่อทราบโดยทั่วกัน

ประกาศ ณ วันที่ 9 มีนาคม พ.ศ. 25๖6



ร้อยตรี

(กวี ศรีดาธรรม)

นายกเทศมนตรีตำบลนาหนองทุ่ม